OpenLLM-France/wikimedia huggingface dataset:
# Jungle Cruise (filma)

Jungle Cruise (euskaraz Oihan Gurutzaldia), 2021eko Jaume Collet-Serra kataluniarrak zuzendutako fantasia eta abenturazko komedia film bat da. Dwayne Johnson, Emily Blunt, Édgar Ramírez, Jack Whitehall, Jesse Plemons eta Paul Giamatti aktoreek antzeztu zuten.
Walt Disneyren izen berdineko jolas-parkean oinarritua dago.

## Argumentua

Oharra: Atal honek istorio osoa edo amaiera argitzen du.
XVI. mendea, Lope Agirre euskalduna buru duten espainiar abenturazale talde bat Amazonian Ilargi Malkoak deritzon kondairazko zuhaitz baten bila dabiltz, haren hostoek edozein gaixotasu eta sendatu zauri eta madarikazio guztietatik libratzeko gaitasuna baitu. Taldekide gehienak oihanean hiltzen doaz baina bertako tribu bateko kideek biziraun duten abenturazaleak salbatu eta zuhaitz horren hostoak erabiliz sendatu egingo dituzte. Espainiarrek tribukoei zuhaitza non dagoen esatera derrigortu eta haiek ezer esaten ez dutenez, tribuaren herria sarraskituko dute. Tribuko buruzagiak espainiarrak oihanean betiko bizi daitezen madarikatuko ditu.
1916, Lehen Mundu Gerra bete-betean dela, Frank «Skipper» Wolff (Dwayne Johnson) Amazoniako ibaian barna dabilen txalupa bateko kapitain karismatikoa da. Bertan, Amazonas ibaian oztopo eta arrisku ugari egon arren, Frankek bere txalupan Lily Houghton (Emily Blunt) zientzialaria eta hare anaia McGregor Houghton (Jack Whitehall) eramango ditu. Bere misioa ahalmen sendagarriak dituen zuhaitz bat topatzea izango da, hain zuzen ere, XVI. mendean espainiarrak bila zebiltzan Ilargi Malkoak zuhaitza. Noski, beren helburura iristea ez zaie erraza izango, gainera Joachim printzea(Jesse Plemons) buru duen alemaniar espedizio bat ere zuhaitz horren bilaketan haiekin lehiatuko dira.

## Aktoreak

* Dwayne Johnson: Frank «Skipper» Wolff kapitaina
* Emily Blunt: Lily Houghton doktorea
* Jack Whitehall: MacGregor Houghton
* Édgar Ramírez: Lope Agirre
* Jesse Plemons: Joachim printzea
* Paul Giamatti: Nilo Nemolato
* Veronica Falcón: Sam
* Dani Rovira: Sancho
* Quim Gutiérrez: Melchor
* Andy Nyman: Sir James Hobbs-Coddington

## Kanpo estekak

* IMDBko fitxa irakurgai (Ingelesez)
* Datuak: Q24285605
# Jungo Kono

Jungo Kono (japonieraz: 河野 淳吾, 1982ko uztailaren 9a - ) Japoniako futbolari ohia da.
Hainbat futbol taldetan jokatu du, esaterako Yokohama FC eta Tokushima Vortis.

## Kanpo estekak

* (Japonieraz) J.League Data Site
* Datuak: Q3245157
# Jungle 2 Jungle

Jungle 2 Jungle (euskaraz Oihanetik Oihanera), 1997ko John Pasquin estatubatuarrak zuzendutako komedia film bat da. Tim Allen, Martin Short, Sam Huntington, Lolita Davidovich, David Ogden Stiers, JoBeth Williams eta Leelee Sobieski aktoreek antzeztu zuten.
Un Indien dans la ville (1994) frantziar filmaren berregokitzapena da.

## Argumentua

Oharra: Atal honek istorio osoa edo amaiera argitzen du.
AEB, New York, Michael Cromwell (Tim Allen) negoziogizon arrakastatsu bat da, Charlotte (Lolita Davidovich) erakargarriarekin ezkondu aurretik Patricia Cromwell (JoBeth Williams) doktorea eta emazte ohiarekin dibortzioa formalizatu beharrean da. Horretarako Amazoniara joan beharrean da, Patriciak Michael utzi zuenetik bertan bizi baita. Han Michaelek 13 urteko seme bat duela jakindo du, Mimi-Siku (Sam Huntington), bertako amerindiarren artean hazia izan dena. Michaelek bere semea New Yorkeko haren etxera gonbidatzea erabakiko du. Jada New York hirira itzulita, Mimi-Siku bere arku, gezi eta oihaneko jazkerarekin mota guztietako arazoetan sartuko da, bere aita ere berarekin batera haietan sartuz.

## Aktoreak

* Tim Allen: Michael Cromwell
* Martin Short: Richard Kempster
* Sam Huntington: Mimi-Siku Cromwell
* JoBeth Williams: Patricia Cromwell doktorea
* Adam LeFevre: Morrison
* Lolita Davidovich: Charlotte
* David Ogden Stiers: Alexei Jovanovic
* Valerie Mahaffey: Jan Kempster
* Leelee Sobieski: Karen Kempster
* Luis Avalos: Abe
* Frankie J. Galasso: Andrew Kempster
* Carole Shelley: Fiona Glockman
* Bob Dishy: George Langston
* Dominic Keating: Ian
* Rondi Reed: Sarah

## Kanpo estekak

* IMDBko fitxa irakurgai (Ingelesez)
* Datuak: Q777632
# Jungo Fujimoto

Jungo Fujimoto (japonieraz: 藤本 淳吾, 1984ko martxoaren 24a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2007 | 4 | 0 |
| 2008 | 0 | 0 |
| 2009 | 0 | 0 |
| 2010 | 2 | 0 |
| 2011 | 4 | 0 |
| 2012 | 3 | 1 |
| Guztira | 13 | 1 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q733509
* Multimedia: Jungo Fujimoto / Q733509
# Juan Antonio Zunzunegi

Juan Antonio Zunzunegi Loredo (Portugalete, Bizkaia, 1901eko abenduaren 21a - Madril, Espainia, 1982ko maiatzaren 31) gaztelaniazko idazle bizkaitarra izan zen.
XX. mendearen hasierako Portugaleteko eta Bilboko gizartearen kronista izan zen.

## Biografia

Deustuko, Valladolideko eta Salamancako unibertsitateetan ikasi zuen eta, azkenean, Madrilen bukatu zituen Zuzenbideko ikasketak.
Eleberria eta kontakizun laburra landu zituen, betiere teknika errealistaz, hizkera zuzen eta apaingarririk gabeaz. 1926-50 urteetan argitaratu zituen eleberriek garai hartako Bilboko bizimodua dute gaitzat: Chiripi (1931), El chiplinchandle (1940), gizartearen ustelkeria kritikatzen dutenak; Ay estos hijos (1943, Ai, umeok), Bilboko familia bizimoduaz; La quiebra (1947, Porrota), bilbotar bankariei buruzkoa.
Geroko obrek Madril dute gertalekutzat. Horietakoa da La vida como es (1954, Bizitza, den bezalaxe), askorentzat Zuntzunegiren liburu hoberena; Madrilgo behe-mailako jendearen bizimodua du kontagai, sarritan argota erabiliz.
1960an, Real Academia Españolan Pio Barojak utzitako lekua bete zuen.
Portugaleteko La Florida auzoko institutuak haren izena du.

## Sariak

* 1949. urtean Espainiako Narratiba Sari Nazionala eskuratu zuen La úlcera (1948, Ultzera) lanagatik .
* 1962. urtean, berriro ere Espainiako Narratiba Sari Nazionala eskuratu zuen El premio (1961, Saria) eleberriarekin.

## Obra

* Vida y paisaje de Bilbao (1926)
* Chiripi (1931)
* Tres en una, o la dichosa honra (1935)
* El Chipichande (1940)
* ¡Ay...éstos hijos! (1943)
* El barco de la muerte (1945)
* La quiebra (1947)
* La úlcera (1949)
* Las ratas del barco (1950)
* El supremo bien (1951)
* Esta oscura desbandada (1952)
* La vida como es (1954)
* El hijo hecho a contrata (1956)
* Una mujer sobre la tierra (1959)
* El camión justiciero
* El camino alegre
* Todo queda en casa (1965)
* Un hombre entre dos mujeres (1966)
* La frontera delgada (1968)
* Una rica hembra (1970).
* Cuentos y patrañas de mi ría
* El hombre que iba para estatua

## Kanpo loturak

* (Gaztelaniaz) Biografia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q4446154
* Multimedia: Juan Antonio Zunzunegui / Q4446154
# Juan Arana Cañedo-Argüelles

    Artikulu hau filosofoari buruzkoa da; beste esanahietarako, ikus «Juan Arana».
Juan Arana Cañedo-Argüelles (San Adrián, 1950eko martxoaren 11) nafar zientziaren filosofoa da, Sevillako Unibertsitatean katedraduna.

## Lanak

* Apariencia y Verdad (1990)
* Ciencia y Metafísica en el Kant Precrítico (1982)
* Claves del Conocimiento del Mundo (1997)
* Filosofía de lo Cotidiano: Hojas de Calendario (2005)
* La Eternidad de lo Efímero : Ensayos Sobre Jorge Luis Borges (2000)
* La Mecánica y el Espíritu (1994)
* La Nueva Mecánica Ondulatoria y Otros Escritos (2001)
* Las Raíces ilustradas del Conflicto entre Fe y Razón
* Los Filósofos y la Libertad : Necesidad Natural y Autonomía de la Voluntad (2005)
* Materia, Universo y Vida (2001)
* El Dios sin rostro. Presencia del panteísmo en el pensamiento del siglo XX (2003)
* Apariencia y verdad. Estudio sobre la filosofía de P.L.M. de Maupertuis (1698-1759) (1990)
* El centro del laberinto. Los motivos filosóficos en la obra de Borges (1994)
* Datuak: Q5947534
# Juan Arbelaez

Juan Arbelaez (1990eko urriaren 31) erretiratutako futbolari kolonbiarra da.

## Karrera
### Institutua

West Hall High School-en bere lehen urteaz geroztik unibertsitatekoa izan zen. 2009an, kapitaina izan zen eta bere taldea eraman zuen 3-0 galdu zuten estatuko finaletara.

### Unibertsitatea

Arbelaezek Georgia Perimeter Collegen jokatu zuen bere junior urtea Virginia Commonwealth Unibertsitatera pasatu aurretik. GPCn jokatzen ari zela zortzi gol eta hamaika asistentzia eman zituen bere lehen denboraldian. VCU Rams-ekin egin zuen lehen denboraldian, Arbelaezek 17 partida jokatu zituen, guztiak ordezko gisa. Gol bat sartu zuen, eta asistentzia bat izan zuen 2011ko denboraldian. 2012an, Arbelaez ohiko titular bihurtu zen VCU Rams-en, denboraldi bikaina izan zuena, VCU Rams-ekin 21 partidetatik 20 hasi baitzituen. Denboraldi hartan, VCU Rams-ak 2012ko Atlantic 10 Gizonezkoen Futbol Txapelketako finalera iritsi ziren, eta 2012ko NCAA I. Mailako Gizonezkoen Futbol Txapelketa jokatu zuten.

### Profesionala

Arbelaez Major League Soccer-eko Montreal Impact-ek hautatu zuen 2013ko MLS Supplemental Draft -eko hirugarren txandan. Hala ere, ez zuen Impact-ekin sinatu, eta, ondoren, USL Pro-ko Richmond Kickersekin sinatu zuen.
Arbelaezek Richmondekin debutatu zuen 2013ko apirilaren 20an, 4-1 irabazita.

## Erreferentziak

* ↑ «Kickers Sign VCU's Arbelaez» USLsoccer.com (United Soccer Leagues) 15 March 2013.

## Kanpo estekak

* VCU Rams biografia
* Datuak: Q16149800
# Juan Arce Mayora

Juan Arce Mayora (Valentzia, 1885ko abuztuaren 20a - ?) Espainiako Bigarren Errepublikaren alde jarri zen militarra izan zen. Gerra Zibilaren bitartean frankisten aurkako borrokan garrantzi handia izan zuen. Valentzian jaioa, Gasteiztarra izan zen.

## Biografia

Bigarren Errepublikaren garaian beste ofizialekin batera Unión Militar Republicana Antifascista (UMRA) sortu zuen.
Errepublikaren aurka zeuden militarrek estatu kolpea eman zutenean Arce Teniente koronela zen. Madrilgo guduan, Errepublikako Armadaren 43. Brigada Mistoan, 1936ko azaroaren 26 arte, Extremadurako errepidearen aldeko sektorearen defentsan aritu zen. Ondoren, penintsulako zentro aldean, Guadalajaran, 6. eta 9. Dibisioien aginduan egon zen.. Handik Extremadurako frontera igaro zen, 37. Dibisioaren aginduan. 1939ko hasieran Errepublikako Herri Armadaren Akademian zuzendaritzan zegoen.
Behin gerra galduta, Espainiatik alde egin behar izan zuen. Behin Frantzian han, berriro ere, gerrak harrapatu zuen. Orduan, lehendabizi, Euskal Gobernuaren Itsas Fusilarien 3. Batailoian agertzen da. Frantzia Askearen armadan enrolatu zen, han ere ofizial izanik, nazien aurka borrokatzeko. 1944. urtean Habanako aireportuan aurkitzen dugu, Mexikoko Mérida aldera joateko. Ez dakigu noiz eta nola hil egin zen. Haren biografiaren datu asko oso nahasiak dira eta ez dira ondo ezagutzen.

## Erreferentziak

* ↑ Cristóbal Zaragoza, (1999), Ejército popular y militares de la República, 1936-1939, Almena, Madril
* ↑ George Hills (1976). The battle for Madrid, Vantage Books, 124.or.
* ↑ Carlos Engel (1999) Historia de Las Brigadas Mixtas Del Ejército Popular de la República, Almena, 52.or.
* ↑ José Manuel Martínez Bande (1981). La batalla de Pozoblanco y el cierre de la bolsa de Mérida, San Martín, 77.or.
* ↑ Cristóbal Zaragoza (1983). Ejército Popular y Militares de la República, 1936-1939, Ed. Planeta, pág. 56
* ↑ Julio Caro Baroja (1982). Sobre historia y etnografía vasca, Txertoa, 111.or.

## Kanpo estekak

* Itsas Fusilarien 3. Batailoiaren zerrenda.
* Datuak: Q5947545
# Juan Antonio Zelaia

Juan Antonio Zelaia Bergara (Miranda Arga, 1712ko maiatzaren 9a - Popayán, 1776ko martxoaren 14a) nafar militar, diplomazialari eta funtzionarioa izan zen. 1737an Espainiako Lurreko Armadan sartu eta Ameriketara bidali zuten. 1764 eta 1772 artean Guayaquilgo gobernadorea izan zen.
# Juan Antonio Álvarez de Arenales

Juan Antonio Álvarez de Arenales (Reinoso, Espainia edo Salta, Peruko Erregeorderria , 1770eko ekainaren 13a - Moraya, Bolivia, 1831ko abenduaren 4a ) espainiar jatorriko militar argentinarra izan zen — boliviar kontsideratua ere bai herrialde hartan egindako lanagatik — Rio de la Platako Probintzia Batuak, Txile eta Peruko independentziaren aldeko gerretan borrokatu zuena.
* Datuak: Q2088840
* Multimedia: Juan Antonio Alvarez de Arenales / Q2088840
# Juan Arakistain

Juan Arakistain (Markina, Bizkaia, 1902ko ekainaren 23a - ?) palazko pilotari aurrelaria izan zen. 1920. urtean jokatu zuen lehen partida, profesionaltzat. 1943an erretiratu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260946
# Juan Arana

Juan Arana izan daiteke:
* Juan Antonio Urrutia Arana (1670-1743), noble eta mezenas
* Juan Arana Ezpeleta (1907-1933), elizgizon eta poeta. Loramendi, idazle goitizenez; frai Joakin Bedoña, erlijio izenez.
* Juan Ramón Arana Parrés (1943-1993), futbolaria.
* Juan Arana Cañedo-Argüelles (1950-), filosofoa.
# John Hall (politikaria)

John Hall (Kingston upon Hull, 1824ko abenduaren 18a - Christchurch, 1907ko ekainaren 25a) zeelandaberritar politikaria izan zen. Zeelanda Berriko izan zen 1879tik 1882ra.
Ingalaterran jaio zen eta Suitzan, Parisen eta Hanburgon joan zen eskolara. Posta zerbitzu ingelesean lan egin ondoren, 1852an Zeelanda Berrira emigratu zuen. Han ardien abeltzaintzan aritu zen.
1855ean parlamentuko kide hautatu zuten. 1879ko urrian lehen ministro izendatu zuten. Gizonezkoen boto-eskubidea handitu eta kolonoen eta maorien arteko gatazka konpondu zuen. 1882an dimititu zuen osasun arrazoiengatik.
Ondoren, emakumeen boto-eskubidea onartzearen alde egin zuen. Europara bidaiak egin zituen eta Christchurcheko ohorezko alkate izan zen 1906tik 1907ra.
* Datuak: Q363671
* Multimedia: John Hall (New Zealand) / Q363671
# John Hancock Center

John Hancock Center etxe orratza, Ameriketako Estatu Batuetako Chicago hiriko eraikin bat da, Michigan etorbideko 875. zenbakian kokatua. Etxeorratza Chicagoko Skidmore, Owings and Merrill arkitekto taldeak diseinatu zuen eta 1969. urtean eraiki zen.
Eraikinak 344 metro eta 100 solairu ditu.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* Datuak: Q217727
* Multimedia: 875 North Michigan Avenue / Q217727
# John Hanning Speke

John Hanning Speke (1827ko maiatzaren 4a - 1864ko irailaren 15a) britainiar armadako ofiziala Indian eta Afrikako esploratzailea izan zen. Nilo ibaiaren iturria eta Victoria lakua aurkitu zituen.

## Zinema

* Mountains of the Moon (1990)

## Kanpo estekak

* zientzia.net: Victoria, Niloren iturria
* (Ingelesez) Speke, John Hanning. Dictionary of National Biography, 1885-1900. London: Smith, Elder & Co.
* Datuak: Q125084
* Multimedia: John Hanning Speke / Q125084
* Espezieak: John Hanning Speke
# John Harsanyi

John Charles Harsanyi (hungarieraz: Harsányi János Károly; Budapest, Hungaria, 1920ko maiatzaren 29a – Berkeley, Kalifornia, 2000ko abuztuaren 9a) estatubatuar ekonomialaria izan zen.
Ekonomiako Nobel saria eman zioten 1994an (J. Nash eta R. Seltenekin batera). Bere ekarpen nagusia elkarreragin estrategikoaren teoria izan zen.

## Bibliografia

* "Cardinal Utility in Welfare Economics and in the Theory of Risk-Taking", Journal of Political Economy (1953)
* "Cardinal Welfare, Individualistic Ethics and Interpersonal Comparisons of Utility", Journal of Political Economy (1955)
* "Bargaining in Ignorance of the Opponent's Utility Function", Journal of Conflict Resolution (1962)
* "Games with Incomplete Information Played by "Bayesian" Players, I–III. Part I. The Basic Model", Management Science, 14. lib., 3 alea, Theory bilduma (1967)
* Essays on Ethics, Social Behavior, and Scientific Explanation, Dordrecht: Reidel Publishing Company (1976)
* Rational Behavior and Bargaining Equilibrium in Games and Social Situations, Cambridge, EB: Cambridge University Press (1977)
* Papers in Game Theory, Dordrecht: Reidel Publishing Company (1982)
* A General Theory of Equilibrium Selection in Games (Reinhard Seltenekin batera), Cambridge, MA: MIT-Press. (1988)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/11/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q272510
* Multimedia: John Harsanyi / Q272510
# John Gurdon

Sir John Bertram Gurdon (Dippenhall, Surrey, 1933ko urriaren 2a) britainiar biologoa da. 2012ko Medikuntzako Nobel Saria jaso zuen Shinya Yamanakarekin batera zelula helduak zelula ama bihur daitezkeela aurkikuntzagatik.
Eton Collegera joan zen eta Oxfordeko Unibertsitatean zoologia ikasi zuen. 1971tik 1983ra Biologia Molekularreko Laborategian lan egin zuen eta 1983tik Zoologia Sailean. Aitzindaria izan zen transferentzia nuklearreko eta klonazioko lanetan.
* Datuak: Q81218
* Multimedia: John Gurdon / Q81218
# John Hancock Tower

John Hancock Tower, Ameriketako Estatu Batuetako Boston hirian dagoen bulego etxe orratz bat da. Guztira 241 metro eta 60 solairu dauzka eta 1976an amaitu zuten eraikitzen.
John Hancock Mutual Life Insurance Companyk hala eskatuta, I.M. Pei & Partners arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Dorrearen fitxa structurae.de webgunean
* Datuak: Q798416
* Multimedia: John Hancock Tower / Q798416
# John Harlin

John Elvis Harlin II (1935eko ekainaren 30a - 1966ko martxoaren 22a) mendizale estatubatuarra eta AEBetako Aire Armadako pilotua izan zen, Eigerreko ipar aurpegiko igoera egiten ari zela hil zena.

## Lehen igoerak

* 1964 Cime de l'Est Ipar-Ekialdeko gandorretik, Dents du Midi, Valais, Suitza. Chris Bonington eta Rusty Baillie-rekin
* 1965eko American Direttissima, Aiguille du Dru, Mont Blanc mendilerroa, Frantzia. Royal Robbins-ekin.

## Bibliografia

* Salter, James. Solo Faces, Collins, 1980
* Ullman, James Ramsay. Straight Up: The Life and Death of John Harlin, Doubleday, 1968
* Harlin, John. The Eiger Obsession: Facing the mountain that killed my father, Simon & Schuster, 2007; Lyons Press 2009

## Kanpo estekak

* Datuak: Q287412
* Multimedia: John Harlin / Q287412
# John Harding (idazlea)

John Harding (Ely, 1951-Hammersmith, 2017ko iraila) idazle britainiarra zen. Oso idazle moldakorra izan zen. Bost eleberri plazaratu zituen.

## Biografia

Elyn, Cambridgeshire konderriko hirian jaio zen 1951ean. Harding Prickwillow-en jaio zen, Ely inguruan, Cambridgeshire konderriko hirian, 1951n. Bertako eskoletan ibili zen Oxfordeko St Catherine's College-n ingelesezko literatura ikasi aurretik. Unibertsitatea amaitu ondoren, 1974an Londresera joan zen, eta DC Thomson konpainiaren kazetari gisa lan egin zuen. Azkenean, hainbat herri aldizkaritako editore bihurtu ondoren, Harding 1985ean autonomo bihurtu zen eleberrigile izateko asmoarekin.
Bere lehen liburu eleberria, What We Did on Our Holiday, 2000. urtean argitaratu zen. Liburuak bere aita, Parkinson gaixotasuna aurreratua duena, oporretan Maltara eraman zuen gizon bat deskribatzen du. 2006an telebistarako egokitu zuten Shane Ritchie eta Roger Lloyd-Pack aktoreek antzeztu zuten; ez da nahastu behar izen bereko geroagoko film batekin. Hardingek beste lau eleberri argitaratuko zituen, eta guztiek kritikaren onespena jaso zuten.
The Writing Coach ekimenaren bidez idazle gazteentzako idazketa sortzailea irakatsi zuen.
Hardingek ezkondu eta bi seme izan zituen. Richmond-upon-Thamesen bizi zen. 2017ko irailean hil zen.

## Eleberriak

* What We Did on Our Holiday (2000)
* While the Sun Shines (2002)
* One Big Damn Puzzler (2005)
* Florence and Giles (2010)
* The Girl who Couldn't Read (2014)

## Erreferentziak

* ↑ https://www.richmondandtwickenhamtimes.co.uk/news/672684.author-offers-insight-to-the-struggles-and-luxuries-of-writing-for-a-living/
* ↑ https://www.elystandard.co.uk/news/stuntney-author-s-all-star-adaptation-7702878
* ↑ https://www.lecturalia.com/autor/22003/john-harding

## Kanpo estekak

* Datuak: Q18686586
# John Haglelgam

John Richard Haglelgam (Eauripik, Yap, 1949ko abuztuaren 10a – Honolulu, 2024ko irailaren 12a) Mikronesiako Estatu Federatuetako presidentea izan zen 1987tik 1991ra.
Zientzia Politikoak ikasi zituen Hawaiiko Unibertsitatean. 1974an Mikronesiako Kongresuko Ordezkarien Ganberako kide hautatu zuten. 1987an, Kongresuak Mikronesiako bigarren presidente izendatu zuen. Herrialdearen ordezkaritza zuzendu zuen itsas zuzenbidearen konferentzian, Nazio Batuetan. Politikatik erretiratu ondoren, politika- eta gobernu-irakaslea izan zen Mikronesiako Ikastetxean.
* Datuak: Q448251
* Multimedia: John Haglelgam / Q448251
# John Harrison

John Harrison (Foulby, Wakefield, 1693ko apirilaren 3a/martxoaren 24– Londres, 1776ko martxoaren 24a) ingeles erlojugilea izan zen.
Gaztetatik erlojuak eraiki eta moldatu zituen, eta musikazalea ere izan zen. Koruko maisua izan zen eliza batean. Bere lorpenik garrantzitsuena itsas kronometroa asmatzea izan zen, itsasoko longitudeak kalkulatzea ahalbidetu zuena eta itsas bidaien segurtasuna distantzia luzeetan izugarri handitu zuena. Lehen diseinua 1730ean aurkeztu zuen eta hurrengo urteetan hobetzen joan zen.

## Iruditegia

* Harrisonen 1. itsas krono.etro, H1
* Harrisonen 2. itsas kronometro, H2
* Harrisonen 3. itsas kronometro, H3
* Harrisonen "itsas erlojua", "sea watch" No.1 (H4)
* H4
* H4
* H5

## Kanpo estekak

* Datuak: Q314335
* Multimedia: John Harrison / Q314335